หนูคลำเจอก้อนเนื้อที่เต้านมด้านซ้าย บอกว่าน่าจะเป็นซีสต์แต่ยังต้องรอส่งตัวไปx-rayดูก่อน อยากทราบว่าระหว่างรอคิว(โรงพยาบาลรัฐ) หนูไม่ควรทานยาคุมกำเนิดใช่ไหมคะ(ยังไม่เคยทานยาคุมกำเนิดมาก่อน) พอจะมีวิธีคุมกำเนิดแบบอื่นที่จะไม่ส่งผลต่อก้อนเนื้อไหมคะ หนูอายุ 23 โอกาสที่ก้อนเนื้อจะกลายเป็นมะเร็งสูงไหมคะ ขอบค่ะ
สวัสดีค่ะ ก้อนที่เต้านม สามารถเกิดได้จากหลายสาเหตุ ที่พบบ่อยได้แก่ ก้อนชนิดไฟโบรซีสติค ก้อนเนื้องอกไฟโบรอะดีโนมา ก้อนไขมัน ถุงน้ำ เนื้องอกท่อน้ำนม เป็นต้นนอกจากนี้ก้อนที่เต้านมอาจเกิดจากเนื้องอกชนิดอื่นๆ รวมถึงโรคมะเร็งในกรณีที่ช่วงเปลี่ยนแปลงฮอร์โมนตามรอบประจำเดือน สามารถพบก้อนที่เต้านมโตขึ้น และยุบลงเมื่อหมดรอบประจำเดือน ซึ่งหากมีประวัติดังนี้ ก้อนเนื้อลักษณะนี้ จะไม่ใช่มะเร็งค่ะแต่หากก้อนแข็ง ขอบเขตไม่เรียบ ขนาดโตเร็ว มีต่อมน้ำเหลืองที่รักแร้โต ลักษณะตามนี้ มีโอกาสจะเสี่ยงเป็นมะเร็งค่ะส่วนยาคุมกำเนิดนั้น โดยภาพรวม จะไม่ได้มีความเสี่ยงที่จะก่อให้เกิดโรคมะเร็งเต้านมอย่างชัดเจนนะคะ แต่หากมีความกังวล อาจพิจารณาใช้ยาคุมกำเนิดแบบที่ฮอร์โมนเดี่ยวได้ค่ะ แต่อาจมีผลข้างเคียงอื่นๆมากกว่ายาแบบฮอร์โมรวมนะคะสามารถอ่านเพิ่มเติมได้ที่นี่ค่ะ